ข้อสอบถามค่ะ ถ้าประจำเดือนวันสุดท้ายหมดวันที่26มิถุนาแล้วมีเพศสัมพันวันที่ 28 มิถุนา กินยาคุมฉุกเฉินไปวันที่ 29พอประมาณวันที่ 7 กรกฎามีเลือดออกคล้ายประจำเดือน 3-4 วันแต่พอสิงหาแล้ว ประจำเดือนก็ยังไม่มาค่ะ จะท้องมั้ยคะ ประจำเดือนควรมาแล้วรึเปล่าคะปกติเป็นคนที่ประจำเดือนจะมา ช่วงสิ้นเดือน แต่เดือนที่แล้วไม่มา
สวัสดีค่ะ น้อง,หากนับจากวันแรกที่มีประจำเดือนมา จนถึงวันที่มีเพศสัมพันธ์ หากนับได้ไม่เกิน 7 วัน ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก ซึ่งไม่จำเป็นต้องทานยาคุมฉุกเฉินก็ได้ แต่หากนับได้เกิน 7 วัน ถือว่าเลยระยะปลอดภัยไปแล้ว โอกาสที่จะตั้งครรภ์นั้นมีได้ อย่างไรก็ตาม หากได้ทานยาคุมฉุกเฉินภายใน 12-24 ชั่วโมงหลังจากมีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 85%สำหรับเลือดที่ออกในวันที่ 7 ก.ค. น่าจะเป็นเลือดที่เกิดจากผลของยาคุมฉุกเฉินได้ ไม่น่าใช่ประจำเดือน เพราะยังไม่ถึงช่วงวันที่ที่ประจำเดือนควรจะมาหลังจากนั้น หากประจำเดือนยังไม่มา แนะนำควรลองตรวจหาการตั้งครรภ์ดูก่อน หากตรวจไม่พบ การที่ประจำเดือนมาช้า ก็จะเกิดจากผลของยาคุมฉุกเฉินได้ หรืออาจมีปัจจัยอื่นๆ ร่วม เช่น มีความเครียด ทำงานหนัก พักผ่อนน้อย อดนอน นอนดึก เป็นต้น ดังนั้น แนะนำควรรอประจำเดือนไปอีกซักระยะ ประจำเดือนก็น่าจะมาในที่สุดค่ะ